title: Komission täytäntöönpanoasetus (EU) N:o 404/2013, annettu 2 päivänä toukokuuta 2013 , Euroopan unionin ja sen jäsenvaltioiden sekä Kolumbian ja Perun välisen kauppasopimuksen liitteessä II vahvistettuja alkuperäsääntöjä koskevista, tiettyjen Perusta tulevien tuotteiden kiintiöissä sovellettavista poikkeuksista

text:
               3.5.2013

               FI

               Euroopan unionin virallinen lehti

               L 121/30

         KOMISSION TÄYTÄNTÖÖNPANOASETUS (EU) N:o 404/2013,
   annettu 2 päivänä toukokuuta 2013,
   Euroopan unionin ja sen jäsenvaltioiden sekä Kolumbian ja Perun välisen kauppasopimuksen liitteessä II vahvistettuja alkuperäsääntöjä koskevista, tiettyjen Perusta tulevien tuotteiden kiintiöissä sovellettavista poikkeuksista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta 31 päivänä toukokuuta 2012 annetun neuvoston päätöksen 2012/735/EU (1) ja erityisesti sen 6 artiklan,
   sekä katsoo seuraavaa:

               (1)

               Neuvosto valtuutti päätöksellä 2012/735/EU Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’, allekirjoittamisen unionin puolesta. Päätöksen 2012/735/EU mukaisesti sopimusta on sovellettava väliaikaisesti, kunnes sen tekemistä varten tarvittavat menettelyt on saatettu päätökseen. Sopimusta sovelletaan väliaikaisesti 1 päivästä maaliskuuta 2013.

               (2)

               Sopimuksen liite II koskee käsitteen ”alkuperätuotteet” määrittelyä ja hallinnollisen yhteistyön menetelmiä. Kyseisen liitteen lisäyksessä 2A ja lisäyksessä 5 määrätään eräiden tuotteiden osalta poikkeuksia mainitussa liitteessä vahvistetuista alkuperäsäännöistä vuotuisten kiintiöiden puitteissa. Sen vuoksi on tarpeen vahvistaa edellytykset kyseisten poikkeusten soveltamiseksi Perusta tulevaan tuontiin.

               (3)

               Komission olisi hallinnoitava sopimuksen liitteessä II olevassa lisäyksessä 2A ja lisäyksessä 5 vahvistettuja kiintiöitä ensin tullutta palvellaan ensin -periaatteella tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun asetuksen (ETY) N:o 2454/93 (2) mukaisesti.

               (4)

               Oikeuden tullimyönnytyksiin olisi edellytettävä asianmukaisen alkuperäselvityksen esittämistä tulliviranomaisille, kuten sopimuksessa määrätään.

               (5)

               Tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun asetuksen (ETY) N:o 2658/87 (3) liite I, sellaisena kuin se on muutettuna komission täytäntöönpanoasetuksella (EU) N:o 927/2012 (4), sisältää uusia CN-koodeja, jotka poikkeavat sopimuksessa tarkoitetuista CN-koodeista. Uudet koodit olisi sen vuoksi esitettävä tämän asetuksen liitteessä olevassa B osassa.

               (6)

               Koska sopimus tulee voimaan 1 päivänä maaliskuuta 2013, tätä asetusta olisi sovellettava samasta päivästä alkaen.

               (7)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Euroopan unionin ja sen jäsenvaltioiden sekä Kolumbian ja Perun välisen kauppasopimuksen, jäljempänä ’sopimus’, liitteessä II olevassa lisäyksessä 2A vahvistettuja alkuperäsääntöjä sovelletaan tämän asetuksen liitteessä olevassa A osassa lueteltuihin tuotteisiin.
   2.   Sopimuksen liitteessä II olevassa lisäyksessä 5 vahvistettuja alkuperäsääntöjä sovelletaan tämän asetuksen liitteessä olevassa B osassa lueteltuihin tuotteisiin.
   2 artikla
   Edellä 1 artiklassa säädetyn poikkeuksen soveltamiseksi liitteessä lueteltujen tuotteiden mukana on oltava sopimuksen liitteessä II määrätty alkuperäselvitys.
   3 artikla
   Komissio hallinnoi liitteessä lueteltuja kiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä maaliskuuta 2013.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä toukokuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 354, 21.12.2012, s. 1.

      (2)  EYVL L 253, 11.10.1993, s. 1.

      (3)  EYVL L 256, 7.9.1987, s. 1.

      (4)  EUVL L 304, 31.10.2012, s. 1.

      LIITE

         Peru

      Tavaran kuvauksen sanamuotoa on pidettävä ainoastaan ohjeellisena, joten etuusjärjestelyn laajuus määräytyy tässä liitteessä CN-koodien mukaan, sellaisina kuin ne ovat tämän asetuksen antamisajankohtana, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Kun CN-koodin edessä on ”ex”, etuuskohtelun laajuus määräytyy sekä CN-koodin että sitä vastaavan tavaran kuvauksen perusteella.
      A   OSA

                  Järjestysnumero

                  CN-koodi

                  Tavaran kuvaus

                  Kiintiökausi

                  Vuotuinen kiintiömäärä
                  (nettotonnia, jollei toisin mainita)

                  09.7170

                  3920

                  Muut laatat, levyt, kalvot, kaistaleet ja nauhat, muovia, ei kuitenkaan huokoista muovia eikä muihin aineisiin vahvistamalla, kerrostamalla, tukemalla tai vastaavalla tavalla yhdistetyt

                  Tullattaessa 1. maaliskuuta – 28./29. helmikuuta

                  15 000

                  09.7171

                  ex 5607 50 (1) ja 5608

                  Nuorat ja verkot

                  Tullattaessa 1. maaliskuuta – 28./29. helmikuuta

                  650

                  09.7172

                  6108 22 00

                  Naisten ja tyttöjen pikkuhousut ja muut alushousut, neulosta tai tekokuitua

                  Tullattaessa 1. maaliskuuta – 28./29. helmikuuta

                  200

                  09.7173

                  6112 31

                  Miesten ja poikien uimapuvut, neulosta tai tekokuitua

                  Tullattaessa 1. maaliskuuta – 28./29. helmikuuta

                  25

                  09.7174

                  6112 41

                  Naisten ja tyttöjen uimapuvut, neulosta tai tekokuitua

                  Tullattaessa 1. maaliskuuta – 28./29. helmikuuta

                  100

                  09.7175

                  6115 10

                  Tukisukat (esimerkiksi suonikohjusukat), neulosta

                  Tullattaessa 1. maaliskuuta – 28./29. helmikuuta

                  25

                  09.7176

                  6115 21 00

                  Muut sukkahousut, tekokuitua, yksinkertainen lanka pienempi kuin 67 desitexiä, neulosta

                  Tullattaessa 1. maaliskuuta – 28./29. helmikuuta

                  40

                  09.7177

                  6115 22 00

                  Muut sukkahousut, tekokuitua, yksinkertainen lanka vähintään 67 desitexiä, neulosta

                  Tullattaessa 1. maaliskuuta – 28./29. helmikuuta

                  15

                  09.7178

                  6115 30

                  Muut naisten pitkät sukat ja polvisukat, yksinkertainen lanka pienempi kuin 67 desitexiä, neulosta

                  Tullattaessa 1. maaliskuuta – 28./29. helmikuuta

                  25

                  09.7179

                  6115 96

                  Muut, synteettikuitua, neulosta

                  Tullattaessa 1. maaliskuuta – 28./29. helmikuuta

                  175

                  09.7192

                  7321

                  Uunit, kamiinat, liedet (myös jos niissä on lisäkattila keskuslämmitystä varten), grillit, hiilipannut, kaasukeittimet, lämpölevyt ja niiden kaltaiset talouslaitteet, muut kuin sähköllä toimivat, sekä niiden osat, rautaa tai terästä

                  Tullattaessa 1. maaliskuuta – 28./29. helmikuuta

                  20 000 kappaletta

                  09.7193

                  7323

                  Pöytä-, keittiö- ja muut talousesineet sekä niiden osat, rautaa tai terästä; rauta- ja teräsvilla; padanpuhdistimet sekä puhdistus- ja kiillotussienet ja -käsineet ja niiden kaltaiset tavarat, rautaa tai terästä

                  Tullattaessa 1. maaliskuuta – 28./29. helmikuuta

                  50 000

                  09.7194

                  7325

                  Muut valetut tavarat, rautaa tai terästä

                  Tullattaessa 1. maaliskuuta – 28./29. helmikuuta

                  50 000

      B   OSA

                  Järjestys-numero

                  CN-koodi

                  Tavaran kuvaus

                  Kiintiökausi

                  Vuotuinen kiintiömäärä
                  (tonnia)

                  09.7195

                  0303 54 10

                  Jäädytetyt makrillit (Scomber scombrus ja Scomber japonicas)

                  Tullattaessa 1. maaliskuuta – 28./29. helmikuuta

                  4 000

                  09.7196

                  0303 89 45

                  Jäädytetyt sardellit (Engraulis spp.)

                  Tullattaessa 1. maaliskuuta – 28./29. helmikuuta

                  120

                  09.7197

                  0303 55 10

                  Piikkimakrillit (Trachurus trachurus), jäädytetyt

                  Tullattaessa 1. maaliskuuta – 28./29. helmikuuta

                  60

                  0303 55 90 (2)

                  Piikkimakrillit (Caranx trachurus), jäädytetyt

                  09.7198

                  0307 49 59

                  Jäädytetyt kalmarit (Ommastrephes spp., ei kuitenkaan Ommastrephes sagittatus, Nototodarus spp. ja Sepioteuthis spp.), kuorineen tai ilman kuorta

                  Tullattaessa 1. maaliskuuta – 28./29. helmikuuta

                  4 200

                  09.7199

                  0307 49 99

                  Kalmarit (Ommastrephes spp., ei kuitenkaan Ommastrephes sagittatus, Nototodarus spp. ja Sepioteuthis spp.), kuivatut, suolatut tai suolavedessä, kuorineen tai ilman kuorta

                  Tullattaessa 1. maaliskuuta – 28./29. helmikuuta

                  2 500

                  09.7200

                  1604 15 11

                     Scomber scombrus- ja Scomber japonicus -lajin makrillit, fileet, valmisteet tai säilykkeet

                  Tullattaessa 1. maaliskuuta – 28./29. helmikuuta

                  2 000

                  09.7201

                  1604 15 19

                     Scomber scombrus- ja Scomber japonicus -lajin makrillit, valmisteet tai säilykkeet, kokonainen tai paloiteltu kala, ei kuitenkaan murskeena tai jauheena, muut kuin fileet

                  Tullattaessa 1. maaliskuuta – 28./29. helmikuuta

                  800

                  09.7202

                  1604 15 90

                     Scomber australasicus -lajin makrillit, valmisteet tai säilykkeet, kokonainen tai paloiteltu kala, ei kuitenkaan murskeena tai jauheena

                  Tullattaessa 1. maaliskuuta – 28./29. helmikuuta

                  20

                  09.7203

                  1604 16 00

                  Sardellit, valmisteet tai säilykkeet, kokonainen tai paloiteltu kala, ei kuitenkaan murskeena tai jauheena

                  Tullattaessa 1. maaliskuuta – 28./29. helmikuuta

                  400

                  09.7204

                  1604 20 40

                  Sardellit, valmisteet tai säilykkeet, muu kuin kokonainen tai paloiteltu kala

                  Tullattaessa 1. maaliskuuta – 28./29. helmikuuta

                  30

                  09.7205

                  0307 19 10
                  0307 29 05
                  0307 49 05
                  0307 59 05
                  0307 60 10
                  0307 79 10
                  0307 89 10
                  0307 99 10
                  1605 51 00
                  1605 52 00
                  1605 53 10 (3)

                  1605 53 90 (4)

                  1605 54 00
                  1605 55 00
                  1605 56 00
                  1605 57 00
                  1605 58 00
                  1605 59 00

                  Nilviäiset, valmisteet tai säilykkeet, ei kuitenkaan Mytilus spp. ja Perna spp. -lajien simpukat

                  Tullattaessa 1. maaliskuuta – 28./29. helmikuuta

                  500

         (1)  Taric-koodit 5607501110, 5607501910, 5607503010 ja 5607509091.

         (2)  Taric-koodi 0303559010.

         (3)  Taric-koodi 1605531095.

         (4)  Taric-koodi 1605539095.


title: Komission täytäntöönpanoasetus (EU) N:o 520/2013, annettu 6 päivänä kesäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               7.6.2013

               FI

               Euroopan unionin virallinen lehti

               L 155/7

         KOMISSION TÄYTÄNTÖÖNPANOASETUS (EU) N:o 520/2013,
   annettu 6 päivänä kesäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä kesäkuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  27,9

                  TR

                  62,1

                  ZZ

                  49,6

                  0707 00 05

                  AL

                  36,9

                  MK

                  34,4

                  TR

                  163,2

                  ZZ

                  78,2

                  0709 93 10

                  TR

                  145,6

                  ZZ

                  145,6

                  0805 50 10

                  AR

                  100,7

                  TR

                  95,7

                  ZA

                  109,5

                  ZZ

                  102,0

                  0808 10 80

                  AR

                  166,8

                  BR

                  108,4

                  CL

                  125,9

                  CN

                  71,8

                  NZ

                  134,1

                  US

                  209,8

                  ZA

                  120,3

                  ZZ

                  133,9

                  0809 10 00

                  IL

                  325,6

                  TR

                  183,3

                  ZZ

                  254,5

                  0809 29 00

                  IL

                  750,0

                  TR

                  459,9

                  US

                  811,3

                  ZZ

                  673,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/2345, annettu 14 päivänä joulukuuta 2016, asetuksen (EY) N:o 262/2009 ja täytäntöönpanoasetuksen (EU) N:o 1079/2012 muuttamisesta ICAOn määräyksiin tehtävien viittausten osalta (ETA:n kannalta merkityksellinen teksti )

text:
               21.12.2016

               FI

               Euroopan unionin virallinen lehti

               L 348/11

         KOMISSION TÄYTÄNTÖÖNPANOASETUS (EU) 2016/2345,
   annettu 14 päivänä joulukuuta 2016,
   asetuksen (EY) N:o 262/2009 ja täytäntöönpanoasetuksen (EU) N:o 1079/2012 muuttamisesta ICAOn määräyksiin tehtävien viittausten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisen ilmaliikenteen hallintaverkon yhteentoimivuudesta 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 552/2004 (1) ja erityisesti sen 3 artiklan 5 kohdan,
   on kuullut yhtenäisen ilmatilan komiteaa,
   sekä katsoo seuraavaa:

               (1)

               Komission asetuksen (EY) N:o 262/2009 (2) liitteessä I viitataan Chicagon yleissopimuksen liitteen 10 niteissä III ja IV oleviin määräyksiin ja tarkemmin ottaen niteen III ensimmäiseen painokseen, joka sisältää muutoksen 79, ja niteen IV kolmanteen painokseen, joka sisältää muutoksen 77. ICAO on asetuksen (EY) N:o 262/2009 hyväksymisen jälkeen muuttanut useita Chicagon yleissopimuksen liitteessä 10 olevia määräyksiä, viimeisimpänä niteen III toista painosta, joka sisältää muutoksen 90, ja niteen IV viidettä painosta, joka sisältää muutoksen 89. Sen vuoksi asetuksessa (EY) N:o 262/2009 olevat viittaukset Chicagon yleissopimuksen liitteeseen 10 olisi päivitettävä, jotta jäsenvaltiot voivat täyttää kansainväliset oikeudelliset velvoitteensa ja varmistaa yhdenmukaisuuden ICAOn kansainvälisen sääntelykehyksen kanssa.

               (2)

               Komission täytäntöönpanoasetuksen (EU) N:o 1079/2012 (3) liitteessä II viitataan Chicagon yleissopimuksen liitteen 10 niteessä III oleviin määräyksiin ja tarkemmin ottaen niteen III toiseen painokseen, joka sisältää muutoksen 85. ICAO on täytäntöönpanoasetuksen (EU) N:o 1079/2012 hyväksymisen jälkeen muuttanut useita Chicagon yleissopimuksen liitteessä 10 olevia määräyksiä ja sisällyttänyt niteen III toiseen painokseen viimeisimpänä muutoksen 90. Täytäntöönpanoasetuksen (EU) N:o 1079/2012 liitteessä II viitataan myös asiakirjassa ICAO PANS-ATM (Doc 4444) vahvistettuihin määräyksiin ja erityisesti sen vuodelta 2007 olevaan 15. laitokseen, joka sisältää muutoksen 2. ICAO on täytäntöönpanoasetuksen (EU) N:o 1079/2012 hyväksymisen jälkeen muuttanut useita asiakirjassa Doc 4444 olevia määräyksiä ja sisällyttänyt siihen viimeisimpänä muutoksen 6. Täytäntöönpanoasetuksessa (EU) N:o 1079/2012 olevat viittaukset Chicagon yleissopimuksen liitteeseen 10 ja asiakirjaan Doc 4444 olisi näin ollen päivitettävä, jotta jäsenvaltiot voivat täyttää kansainväliset oikeudelliset velvoitteensa ja varmistaa yhdenmukaisuuden ICAOn kansainvälisen sääntelykehyksen kanssa.

               (3)

               Sen vuoksi asetusta (EY) N:o 262/2009 ja täytäntöönpanoasetusta (EU) N:o 1079/2012 olisi muutettava,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 262/2009 liitteessä I oleva teksti seuraavasti:

         ”Edellä 3 artiklan 1 kohdassa sekä liitteessä III olevassa 2 kohdassa tarkoitetut Kansainvälisen siviili-ilmailujärjestön määräykset

                  1.

                  ICAO Annex 10 – ”Aeronautical Telecommunications” – nide IV ”Surveillance and Collision Avoidance Systems” (5. painos, heinäkuu 2014, sisältää muutoksen 89), luku 3 – ”Surveillance systems” – kohta 3.1.2.5.2.1.2 ”IC: Interrogator code”.

                  2.

                  ICAO Annex 10 – ”Aeronautical Telecommunications” – nide III ”Communication Systems” (2. painos, heinäkuu 2007, sisältää muutoksen 90), luku 5 – ”SSR Mode S Air-Ground Data Link” – kohta 5.2.9 ”The data link capability report”.”

   2 artikla
   Korvataan täytäntöönpanoasetuksen (EU) N:o 1079/2012 liitteessä II oleva teksti seuraavasti:

         ”4 ja 8 artiklassa tarkoitetut ICAOn määräykset

                  1.

                  Chicagon yleissopimuksen liite 10, nide III, osa 2 (2. painos, heinäkuu 2007 – sisältää muutoksen 90), luku 2 ”Aeronautical Mobile Service”, kohta 2.1 ”Air-ground VHF communication system characteristics” ja kohta 2.2 ”System characteristics of the ground installation”.

                  2.

                  Chicagon yleissopimuksen liite 10, nide III, osa 2 (2. painos, heinäkuu 2007 – sisältää muutoksen 90), luku 2 ”Aeronautical Mobile Service”, kohta 2.1 ”Air-ground VHF communication system characteristics”, kohta 2.3.1 ”Transmitting function” ja kohta 2.3.2 ”Receiving function” lukuun ottamatta alakohtaa 2.3.2.8 ”VDL – Interference Immunity Performance”.

                  3.

                  ICAO PANS-ATM, Doc. 4444 (15. painos, 2007 – sisältää muutoksen 6), kohta 12.3.1.5 ”8,33 kHz channel spacing”.”

   3 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 96, 31.3.2004, s. 26.

      (2)  Komission asetus (EY) N:o 262/2009, annettu 30 päivänä maaliskuuta 2009, S-moodikyselykoodien koordinoitua jakamista ja käyttöä koskevista vaatimuksista yhtenäisessä eurooppalaisessa ilmatilassa (EUVL L 84, 31.3.2009, s. 20).

      (3)  Komission täytäntöönpanoasetus (EU) N:o 1079/2012, annettu 16 päivänä marraskuuta 2012, puheviestinnässä käytettäviä kanavavälejä koskevista vaatimuksista yhtenäistä eurooppalaista ilmatilaa varten (EUVL L 320, 17.11.2012, s. 14).


title: Komission täytäntöönpanoasetus (EU) N:o 186/2012, annettu 7 päivänä maaliskuuta 2012 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Schwäbische Spätzle / Schwäbische Knöpfle (SMM)]

text:
               8.3.2012

               FI

               Euroopan unionin virallinen lehti

               L 69/3

         KOMISSION TÄYTÄNTÖÖNPANOASETUS (EU) N:o 186/2012,
   annettu 7 päivänä maaliskuuta 2012,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Schwäbische Spätzle / Schwäbische Knöpfle (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Saksan hakemus nimityksen ”Schwäbische Spätzle / Schwäbische Knöpfle” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2012.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 93, 31.3.2006, s. 12.

      (2)  EUVL C 191, 1.7.2011, s. 20.

      LIITE
      Asetuksen liitteessä I tarkoitetut elintarvikkeet:

         Luokka 2.7   Pastavalmisteet

      SAKSA
      Schwäbische Spätzle / Schwäbische Knöpfle (SMM)


title: Komission täytäntöönpanoasetus (EU) N:o 17/2012, annettu 11 päivänä tammikuuta 2012 , neuvoston asetuksen (EY) N:o 32/2000 muuttamisesta juutista ja kookoskuiduista valmistettuja tuotteita koskevien unionin tariffikiintiöiden voimassaoloajan jatkamisen osalta

text:
               12.1.2012

               FI

               Euroopan unionin virallinen lehti

               L 8/31

         KOMISSION TÄYTÄNTÖÖNPANOASETUS (EU) N:o 17/2012,
   annettu 11 päivänä tammikuuta 2012,
   neuvoston asetuksen (EY) N:o 32/2000 muuttamisesta juutista ja kookoskuiduista valmistettuja tuotteita koskevien unionin tariffikiintiöiden voimassaoloajan jatkamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon GATTiin sidottujen ja tiettyjen muiden yhteisön tariffikiintiöiden avaamisesta ja hoidosta, mainittujen kiintiöiden muuttamista tai mukauttamista koskevista yksityiskohtaisista säännöistä sekä asetuksen (EY) N:o 1808/95 kumoamisesta 17 päivänä joulukuuta 1999 annetun neuvoston asetuksen (EY) N:o 32/2000 (1) ja erityisesti sen 9 artiklan 1 kohdan b alakohdan toisen luetelmakohdan,
   sekä katsoo seuraavaa:

               (1)

               Yhteisö myönsi Yhdistyneiden Kansakuntien kauppa- ja kehityskonferenssissa (Unctad) tekemänsä tarjouksen ja yleisen tullietuusjärjestelmänsä (GSP) mukaisesti tietyistä kehitysmaista peräisin oleville juutista ja kookoskuiduista valmistetuille tuotteille tullietuuksia vuonna 1971. Näissä etuuksissa yhteisen tullitariffin tullit alennettiin asteittain, kunnes ne suspendoitiin kokonaan vuodesta 1978 alkaen 31 päivään joulukuuta 1994 asti.

               (2)

               GSP-järjestelmän tultua voimaan vuonna 1995 yhteisö avasi GATTin yhteydessä yhteisön autonomiset tullittomat tariffikiintiöt juutista ja kookoskuiduista valmistetuille tuotteille tiettyihin määriin asti. Näille tuotteille asetuksella (EY) N:o 32/2000 avattujen tariffikiintiöiden voimassaoloaikaa jatkettiin 31 päivään joulukuuta 2011 komission asetuksella (EY) N:o 204/2009 (2).

               (3)

               Koska yleisen tullietuusjärjestelmän soveltamisesta 1 päivästä tammikuuta 2009 alkaen 31 päivään joulukuuta 2011 annetun neuvoston asetuksen (EY) N:o 732/2008 muuttamisesta 11 päivänä toukokuuta 2011 annetulla Euroopan parlamentin ja neuvoston asetuksella (EU) N:o 512/2011 (3) jatkettiin GSP-järjestelmän voimassaoloa 31 päivään joulukuuta 2013, myös juutista ja kookoskuiduista valmistettujen tuotteiden tariffikiintiöjärjestelyn voimassaoloa olisi jatkettava 31 päivään joulukuuta 2013.

               (4)

               Sen vuoksi asetusta (EY) N:o 32/2000 olisi muutettava.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 32/2000 liitteen III viidennessä sarakkeessa (”Kiintiökausi”) oleva järjestysnumeroita 09.0107, 09.0109 ja 09.0111 koskevat ilmaisut ”1.1.2009–31.12.2009”, ”1.1.2010–31.12.2010” ja ”1.1.2011–31.12.2011” ilmaisuilla ”1.1.2012–31.12.2012” ja ”1.1.2013–31.12.2013”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä tammikuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 5, 8.1.2000, s. 1.

      (2)  EUVL L 71, 17.3.2009, s. 13.

      (3)  EUVL L 145, 31.5.2011, s. 28.


title: Komission täytäntöönpanoasetus (EU) N:o 353/2013, annettu 18 päivänä huhtikuuta 2013 , asetuksen (EU) N:o 543/2011 muuttamisesta niiden määrien osalta, joista alkaen kurkuista, kirsikoista (muut kuin hapankirsikat), aprikooseista, tomaateista, luumuista, persikoista (myös nektariineista) ja syötäviksi tarkoitetuista viinirypäleistä kannetaan lisätullia

text:
               19.4.2013

               FI

               Euroopan unionin virallinen lehti

               L 109/1

         KOMISSION TÄYTÄNTÖÖNPANOASETUS (EU) N:o 353/2013,
   annettu 18 päivänä huhtikuuta 2013,
   asetuksen (EU) N:o 543/2011 muuttamisesta niiden määrien osalta, joista alkaen kurkuista, kirsikoista (muut kuin hapankirsikat), aprikooseista, tomaateista, luumuista, persikoista (myös nektariineista) ja syötäviksi tarkoitetuista viinirypäleistä kannetaan lisätullia
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan b alakohdan yhdessä sen 4 artiklan kanssa,
   sekä katsoo seuraavaa:

               (1)

               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetussa komission täytäntöönpanoasetuksessa (EU) N:o 543/2011 (2) säädetään sen liitteessä XVIII lueteltujen tuotteiden tuonnin valvonnasta. Valvonta tapahtuu tietyistä yhteisön tullikoodeksista annetun neuvoston asetuksen (ETY) N:o 2913/92 (3) soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 308 d artiklassa säädettyjen yksityiskohtaisten sääntöjen mukaisesti.

               (2)

               Uruguayn kierroksen monenvälisten kauppaneuvottelujen yhteydessä tehdyn maataloussopimuksen (4) 5 artiklan 4 kohdan soveltamiseksi ja vuosilta 2010, 2011 ja 2012 saatavilla olevien viimeisimpien tietojen perusteella olisi mukautettava määrää, josta alkaen kurkuista ja kirsikoista (muut kuin hapankirsikat) aletaan kantaa lisätullia 1 päivästä toukokuuta 2013, ja aprikooseista, tomaateista, luumuista, persikoista (myös nektariineista) ja syötäviksi tarkoitetuista viinirypäleistä 1 päivästä kesäkuuta 2013.

               (3)

               Sen vuoksi täytäntöönpanoasetusta (EU) N:o 543/2011 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 543/2011 liite XVIII tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä huhtikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      (3)  EYVL L 253, 11.10.1993, s. 1.

      (4)  EYVL L 336, 23.12.1994, s. 22.

      LIITE

            ”LIITE XVIII
            LISÄTUONTITULLIT: IV OSASTON I LUVUN 2 JAKSO
            Tavaran kuvauksen sanamuotoa on pidettävä ainoastaan ohjeellisena, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Lisätullien soveltamisala määräytyy tässä liitteessä CN-koodien sisällön mukaan, sellaisena kuin ne ovat tämän asetuksen antamishetkellä.

                        Järjestysnumero

                        CN-koodi

                        Tavaran kuvaus

                        Soveltamisjakso

                        Kynnystaso
                        (tonnia)

                        78.0015

                        0702 00 00

                        Tomaatit

                        1. lokakuuta – 31. toukokuuta

                        462 389

                        78.0020

                        1. kesäkuuta – 30. syyskuuta

                        30 766

                        78.0065

                        0707 00 05

                        Kurkut

                        1. toukokuuta – 31. lokakuuta

                        13 080

                        78.0075

                        1. marraskuuta – 30. huhtikuuta

                        15 100

                        78.0085

                        0709 91 00

                        Latva-artisokat

                        1. marraskuuta – 30. kesäkuuta

                        37 475

                        78.0100

                        0709 93 10

                        Kesäkurpitsat

                        1. tammikuuta – 31. joulukuuta

                        85 538

                        78.0110

                        0805 10 20

                        Appelsiinit

                        1. joulukuuta – 31. toukokuuta

                        468 160

                        78.0120

                        0805 20 10

                        Klementiinit

                        1 päivästä marraskuuta helmikuun loppuun

                        86 205

                        78.0130

                        0805 20 30
                        0805 20 50
                        0805 20 70
                        0805 20 90

                        Mandariinit (myös tangeriinit ja satsumat); wilkingit ja muut niiden kaltaiset sitrushedelmähybridit

                        1 päivästä marraskuuta helmikuun loppuun

                        93 949

                        78.0155

                        0805 50 10

                        Sitruunat

                        1. kesäkuuta – 31. joulukuuta

                        311 193

                        78.0160

                        1. tammikuuta – 31. toukokuuta

                        101 513

                        78.0170

                        0806 10 10

                        Syötäviksi tarkoitetut viinirypäleet

                        21. heinäkuuta – 20. marraskuuta

                        124 303

                        78.0175

                        0808 10 80

                        Omenat

                        1. tammikuuta – 31. elokuuta

                        703 063

                        78.0180

                        1. syyskuuta – 31. joulukuuta

                        73 884

                        78.0220

                        0808 30 90

                        Päärynät

                        1. tammikuuta – 30. huhtikuuta

                        225 388

                        78.0235

                        1. heinäkuuta – 31. joulukuuta

                        33 797

                        78.0250

                        0809 10 00

                        Aprikoosit

                        1. kesäkuuta – 31. heinäkuuta

                        4 930

                        78.0265

                        0809 21 00
                        0809 29 00

                        Kirsikat (muut kuin hapankirsikat)

                        21. toukokuuta – 10. elokuuta

                        33 967

                        78.0270

                        0809 30

                        Persikat, myös nektariinit

                        11. kesäkuuta – 30. syyskuuta

                        2 712

                        78.0280

                        0809 40 05

                        Luumut

                        11. kesäkuuta – 30. syyskuuta

                        10 441”


title: Komission täytäntöönpanoasetus (EU) N:o 1202/2012, annettu 13 päivänä joulukuuta 2012 , perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrien vahvistamisesta

text:
               14.12.2012

               FI

               Euroopan unionin virallinen lehti

               L 342/40

         KOMISSION TÄYTÄNTÖÖNPANOASETUS (EU) N:o 1202/2012,
   annettu 13 päivänä joulukuuta 2012,
   perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 164 artiklan 2 kohdan,
   sekä katsoo seuraavaa:

               (1)

               Asetuksen (EY) N:o 1234/2007 162 artiklan 1 kohdan b alakohdan mukaan kyseisen asetuksen 1 artiklan 1 kohdan s alakohdassa tarkoitettujen ja kyseisen asetuksen liitteessä I olevassa XIX osassa lueteltujen tuotteiden kansainvälisten kauppahintojen ja unionin hintojen välinen erotus voidaan kattaa vientituella, jos kyseiset tuotteet viedään kyseisen asetuksen liitteessä XX olevassa V osassa lueteltuina tavaroina.

               (2)

               Neuvoston asetuksen (EY) N:o 1216/2009 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta 29 päivänä kesäkuuta 2010 annetussa komission asetuksessa (EU) N:o 578/2010 (2) täsmennetään kyseisistä tuotteista ne, joille on tarkoitus vahvistaa niitä asetuksen (EY) N:o 1234/2007 liitteessä XX olevassa V osassa mainittuina tavaroina vietäessä sovellettava tuen määrä.

               (3)

               Asetuksen (EU) N:o 578/2010 14 artiklan 1 kohdan mukaan tuen määrä 100 kilogrammalle kutakin kyseistä perustuotetta olisi vahvistettava samaksi ajanjaksoksi, joka otetaan huomioon vahvistettaessa näihin samoihin sellaisenaan vietäviin tuotteisiin sovellettavat tuet.

               (4)

               Asetuksen (EY) N:o 1234/2007 162 artiklan 2 kohdassa määrätään, että tavaraan sisältyvälle tuotteelle myönnettävä vientituki ei saa olla suurempi kuin kyseiseen tuotteeseen sitä sellaisenaan vietäessä sovellettava tuki.

               (5)

               Nyt sovellettavat vientituet on vahvistettu komission täytäntöönpanoasetuksella (EU) N:o 861/2012 (3). Koska olisi vahvistettava uudet vientituet, kyseinen asetus olisi kumottava.

               (6)

               Jotta estettäisiin häiriöt ja keinottelu markkinoilla sekä varmistettaisiin tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.

               (7)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 578/2010 liitteessä I ja asetuksen (EY) N:o 1234/2007 liitteessä I olevassa XIX osassa lueteltuihin perustuotteisiin, jotka viedään asetuksen (EY) N:o 1234/2007 liitteessä XX olevassa V osassa mainittuina tavaroina, sovellettavien tukien määrät on vahvistettava tämän asetuksen liitteen mukaisesti.
   2 artikla
   Kumotaan täytäntöönpanoasetus (EU) N:o 861/2012.
   3 artikla
   Tämä asetus tulee voimaan sinä päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2012.

            Komission puolesta, puheenjohtajan nimissä

         Daniel CALLEJA

            Yritys- ja teollisuustoiminnan pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 171, 6.7.2010, s. 1.

      (3)  EUVL L 255, 21.9.2012, s. 27.

      LIITE

         Perustamissopimuksen liitteeseen I kuulumattomina tavaroina vietäviin muniin ja munankeltuaisiin sovellettavien tukien määrät 14 päivänä joulukuuta 2012

                  (EUR/100 kg)

                  CN-koodi

                  Tavaran kuvaus

                  Määräpaikka (1)

                  Tuen määrä

                  0407

                  Kuorelliset linnunmunat, tuoreet, säilötyt tai keitetyt:

                  – muut tuoreet munat

                  0407 21 00

                  – – kananmunat

                              a)

                              vietäessä CN-koodeihin 3502 11 90 ja 3502 19 90 kuuluvaa ovalbumiinia

                  02

                  0,00

                  03

                  0,00

                  04

                  0,00

                              b)

                              vietäessä muita tavaroita

                  01

                  0,00

                  0407 29

                  – – muut

                  0407 29 10

                  – – – muut siipikarjan munat kuin kananmunat

                              a)

                              vietäessä CN-koodeihin 3502 11 90 ja 3502 19 90 kuuluvaa ovalbumiinia

                  02

                  0,00

                  03

                  0,00

                  04

                  0,00

                              b)

                              vietäessä muita tavaroita

                  01

                  0,00

                  0407 90

                  – muut:

                  0407 90 10

                  – – siipikarjan munat

                              a)

                              vietäessä CN-koodeihin 3502 11 90 ja 3502 19 90 kuuluvaa ovalbumiinia

                  02

                  0,00

                  03

                  0,00

                  04

                  0,00

                              b)

                              vietäessä muita tavaroita

                  01

                  0,00

                  0408

                  Kuorettomat linnunmunat ja munankeltuainen, tuoreet, kuivatut, höyryssä tai vedessä keitetyt, muotoillut, jäädytetyt tai muulla tavalla säilötyt, myös lisättyä sokeria tai muuta makeutusainetta sisältävät:

                  – munankeltuainen:

                  0408 11

                  – – kuivattu:

                  ex 0408 11 80

                  – – – elintarvikekäyttöön soveltuva:

                  makeuttamaton

                  01

                  0,00

                  0408 19

                  – – muu:

                  – – – elintarvikekäyttöön soveltuva:

                  ex 0408 19 81

                  – – – – nestemäinen:

                  makeuttamaton

                  01

                  0,00

                  ex 0408 19 89

                  – – – – jäädytetty:

                  makeuttamaton

                  01

                  0,00

                  – muu:

                  0408 91

                  – – kuivattu:

                  ex 0408 91 80

                  – – – elintarvikekäyttöön soveltuva:

                  makeuttamaton

                  01

                  0,00

                  0408 99

                  – – muu:

                  ex 0408 99 80

                  – – – elintarvikekäyttöön soveltuva:

                  makeuttamaton

                  01

                  0,00

         (1)  Määräpaikat:

                  01

                  Kolmannet maat. Kyseisiä määriä ei sovelleta Sveitsin ja Liechtensteinin osalta tavaroihin, jotka luetellaan 22 päivänä heinäkuuta 1972 tehdyn Euroopan yhteisön ja Sveitsin valaliiton välisen sopimuksen pöytäkirjan N:o 2 taulukoissa I ja II;

                  02

                  Kuwait, Bahrain, Oman, Qatar, Arabiemiirikunnat, Jemen, Turkki, Hongkong EHA ja Venäjä;

                  03

                  Etelä-Korea, Japani, Malesia, Thaimaa, Taiwan ja Filippiinit;

                  04

                  kaikki määräpaikat, ei kuitenkaan Sveitsi eikä 02 ja 03 kohdassa ilmoitetut.


title: Komission täytäntöönpanoasetus (EU) N:o 120/2014, annettu 7 päivänä helmikuuta 2014 , Euroopan parlamentin ja neuvoston asetuksen (EY) N:o 1829/2003 32 artiklan soveltamista koskevista yksityiskohtaisista säännöistä siltä osin kuin on kyse yhteisön vertailulaboratoriosta muuntogeenisiä organismeja varten annetun asetuksen (EY) N:o 1981/2006 muuttamisesta  ETA:n kannalta merkityksellinen teksti

text:
               8.2.2014

               FI

               Euroopan unionin virallinen lehti

               L 39/46

         KOMISSION TÄYTÄNTÖÖNPANOASETUS (EU) N:o 120/2014,
   annettu 7 päivänä helmikuuta 2014,
   Euroopan parlamentin ja neuvoston asetuksen (EY) N:o 1829/2003 32 artiklan soveltamista koskevista yksityiskohtaisista säännöistä siltä osin kuin on kyse yhteisön vertailulaboratoriosta muuntogeenisiä organismeja varten annetun asetuksen (EY) N:o 1981/2006 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (1) ja erityisesti sen 32 artiklan toisen ja viidennen alakohdan,
   sekä katsoo seuraavaa:

               (1)

               Asetuksen (EY) N:o 1829/2003 32 artiklan soveltamista koskevat yksityiskohtaiset säännöt vahvistetaan komission asetuksessa (EY) N:o 1981/2006 (2), sellaisena kuin se on muutettuna täytäntöönpanoasetuksella (EU) N:o 503/2013 (3). On tarpeen päivittää näitä sääntöjä, erityisesti hakijoilta perittävien maksujen osalta, jotta voidaan ottaa huomioon muutokset kustannuksissa, joita aiheutuu testattaessa ja validoitaessa havaitsemismenetelmiä, ja muutokset tehtävänjaossa jäsenvaltioissa.

               (2)

               Asetuksessa olisi myös otettava huomioon sellaisten useita muunnostapahtumia sisältävien muuntogeenisten organismien kasvava määrä, joissa on yhä enemmän yksittäisten muunnostapahtumien yhdistelmiä.

               (3)

               On tarpeen saattaa ajan tasalle luettelo nimetyistä kansallisista vertailulaboratorioista, jotka avustavat asetuksen (EY) N:o 1829/2003 32 artiklan ensimmäisessä kohdassa tarkoitettua yhteisön vertailulaboratoriota havaitsemismenetelmien testaamisessa ja validoinnissa, jotta voidaan ottaa huomioon jäsenvaltioiden tekemät muutokset nimettyihin kansallisiin vertailulaboratorioihin ja sisällyttää luetteloon vastikään unioniin liittyneiden jäsenvaltioiden nimetyt kansalliset vertailulaboratoriot.

               (4)

               Olisi vahvistettava siirtymätoimenpiteet, jotta hakijat, jotka ennen tämän asetuksen voimaantuloa ovat saaneet kansalliselta toimivaltaiselta viranomaiselta asetuksen (EY) N:o 1829/2003 mukaisen ilmoituksen lupahakemuksen vastaanottamisesta, voivat suorittaa maksut asetuksen (EY) N:o 1981/2006 mukaisesti.

               (5)

               Tässä yhteydessä olisi otettava asianmukaisesti huomioon EU:hun sijoittautuneet julkiset tutkimuslaitokset, jotka hakevat lupaa muuntogeeniselle organismille sellaisten hankkeiden yhteydessä, jotka saavat pääasiallisen rahoituksensa julkiselta sektorilta, ja säädettävä siksi maksujen määrän alentamisesta tällaisissa tapauksissa.

               (6)

               Asetusta (EY) N:o 1981/2006 olisi siksi muutettava.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1981/2006 seuraavasti:

               1)

               Korvataan 2 artiklan a alakohta seuraavasti:

                           ”a)

                           ”täydellä validointimenettelyllä”

                                       i)

                                       arviointia, joka tehdään vertailumittauksen avulla kansainvälisten standardien mukaisesti kansallisten vertailulaboratorioiden kanssa sen selvittämiseksi, ovatko hakijan asettamat menetelmän vähimmäisvaatimukset asiakirjan Definition of minimum performance requirements for analytical methods of GMO testing (4) mukaiset, johon viitataan

                                                   —

                                                   elintarvike- tai rehukäyttöön tarkoitettujen muuntogeenisten kasvien, muuntogeenisiä kasveja sisältävien tai niistä koostuvien elintarvikkeiden tai rehujen sekä muuntogeenisistä kasveista valmistettujen tai muuntogeenisistä kasveista valmistettuja ainesosia sisältävien elintarvikkeiden taikka muuntogeenisistä kasveista valmistettujen rehujen tapauksessa komission täytäntöönpanoasetuksen (EU) N:o 503/2013 (5) liitteessä III olevassa 3.1 kohdan C alakohdan 4 alakohdassa;

                                                   —

                                                   kaikissa muissa tapauksissa asetuksen (EY) N:o 641/2004 liitteessä I olevan 1 kohdan B alakohdassa;

                                             sekä

                                       ii)

                                       hakijan esittämän menetelmän toistettavuuden ja oikeellisuuden arviointia.

                  (4)  http://gmo-crl.jrc.ec.europa.eu/doc/Min_Perf_Requirements_Analytical_methods.pdf, yhteisön vertailulaboratorio ja eurooppalainen laboratorioiden verkosto, 13. lokakuuta 2008."

                  (5)  EUVL L 157, 8.6.2013, s. 1.”"

               2)

               Lisätään 2 artiklaan seuraavat määritelmät:

                           ”e)

                           ’yksittäisen muunnostapahtuman sisältävällä muuntogeenisellä organismilla’ muuntogeenistä organismia, joka on saatu yksittäisen muunnosprosessin tuloksena;

                           f)

                           ’useita muunnostapahtumia sisältävällä muuntogeenisellä organismilla’ muuntogeenistä organismia, joka sisältää useamman kuin yhden yksittäisen muunnostapahtuman ja joka on saatu perinteisen risteyttämisen, kotransformaation tai retransformaation tuloksena.”

               3)

               Korvataan 3 artikla seuraavasti:
               ”3 artikla
               Maksut
               1.   Hakijan on suoritettava yhteisön vertailulaboratoriolle 40 000 euron suuruinen kiinteä maksu jokaisesta hakemuksesta, joka koskee yksittäisen muunnostapahtuman sisältävää muuntogeenistä organismia.
               2.   Yhteisön vertailulaboratorio vaatii hakijaa suorittamaan ylimääräisen 65 000 euron suuruisen maksun, jos yksittäisen muunnostapahtuman sisältävän muuntogeenisen organismin havaitsemis- ja tunnistamismenetelmän täyttä validointimenettelyä edellytetään seuraavien säännösten mukaisesti:

                           a)

                           täytäntöönpanoasetuksen (EU) N:o 503/2013 liite III, kun hakemus liittyy seuraaviin:

                                       i)

                                       muuntogeeniset kasvit elintarvike- tai rehukäyttöön,

                                       ii)

                                       muuntogeenisiä kasveja sisältävät tai niistä koostuvat elintarvikkeet tai rehut,

                                       iii)

                                       muuntogeenisistä kasveista valmistetut tai muuntogeenisistä kasveista valmistettuja ainesosia sisältävät elintarvikkeet taikka tällaisista kasveista valmistetut rehut; tai

                           b)

                           asetuksen (EY) N:o 641/2004 liite I kaikissa muissa tapauksissa.

                     3.   Kiinteä maksu, joka peritään kustakin hakemuksesta, joka koskee useita muunnostapahtumia sisältävää muuntogeenistä organismia, riippuu niiden yksittäisten muunnostapahtumien lukumäärästä (N), joista muuntogeeninen organismi koostuu, ja se lasketaan kaavalla 20 000 euroa + (N × 5 000 euroa), kun kunkin sellaisen yksittäisen muunnostapahtuman havaitsemis- ja tunnistamismenetelmä, josta muuntogeeninen organismi koostuu, on yhteisön vertailulaboratorion validoima tai validointi on vireillä. Laskelmassa otetaan huomioon ainoastaan se useita muunnostapahtumia sisältävä muuntogeeninen organismi, jolla on suurin määrä yksittäisiä muunnostapahtumia.
               4.   Maksu, joka peritään kustakin hakemuksesta, joka koskee useita muunnostapahtumia sisältävää muuntogeenistä organismia, joka koostuu yhdestä tai useammasta yksittäisestä muunnostapahtumasta, jonka havaitsemis- ja tunnistamismenetelmä ei ole yhteisön vertailulaboratorion validoima tai validointi ei ole vireillä, lasketaan seuraavasti: 3 artiklan 1 ja 2 kohtaa sovelletaan yksittäisiin muunnostapahtumiin, joille ei ole olemassa validoitua menetelmää, ja 3 artiklan 3 kohtaa useita muunnostapahtumia sisältäviin muuntogeenisiin organismeihin, missä yhteydessä N vastaa niiden yksittäisten muunnostapahtumien lukumäärää, joista muuntogeeninen organismi koostuu ja joille on olemassa validoitu menetelmä.
               5.   Yhteisön vertailulaboratorio alentaa 2 kohdassa tarkoitetun ylimääräisen maksun määrää suhteessa kustannuksiin, jotka säästyvät,

                           a)

                           kun hakija toimittaa materiaalin, jota tarvitaan täyden validointimenettelyn toteuttamiseen; ja/tai

                           b)

                           kun hakija toimittaa tiedot, jotka liittyvät yhteisön vertailulaboratorion jo validoimiin ja julkaisemiin moduuleihin, kuten DNA:n eristämistä koskeviin testausprotokolliin ja lajispesifisiin referenssimenetelmiin.

                     6.   Jos hakijan ehdottaman havaitsemis- ja tunnistamismenetelmän validointikustannukset ylittävät vähintään 50 prosentilla 1, 2 ja 3 kohdassa mainittujen maksujen määrän, vaaditaan lisämaksu. Lisämaksun on katettava 50 prosenttia kustannusten siitä osasta, joka ylittää 1, 2 ja 3 kohdassa tarkoitettujen maksujen määrän.
               7.   Edellä 1–6 kohdassa säädetyt maksut lankeavat maksettaviksi silloinkin, kun hakemus peruutetaan, sanotun kuitenkaan rajoittamatta 5 artiklan 3 kohdan soveltamista.”

               4)

               Muutetaan 4 artiklan 1 kohta seuraavasti:

                           a)

                           Korvataan 1 kohta seuraavasti:
                           ”1.   Jos hakija on pk-yritys, hakijan kotipaikka sijaitsee jossakin kehitysmaassa tai hakija on EU:hun sijoittautunut julkinen tutkimuslaitos ja sen hakemus liittyy hankkeeseen, joka saa pääasiallisen rahoituksensa julkiselta sektorilta, 3 artiklan 1–4 kohdassa tarkoitettuja maksuja alennetaan 50 prosenttia.”

                           b)

                           Korvataan 3 kohta seuraavasti:
                           ”3.   Edellä olevaa 3 artiklan 6 kohtaa ei sovelleta 4 artiklan 1 kohdassa tarkoitettuihin hakijoihin.”

               5)

               Muutetaan 5 artikla seuraavasti:

                           a)

                           Korvataan 1, 2 ja 3 kohta seuraavasti:
                           ”1.   Hakijan on esitettävä näyttöä siitä, että 3 artiklan 1, 3 ja 4 kohdassa tarkoitettu maksu on suoritettu yhteisön vertailulaboratoriolle, toimittaessaan asetuksen (EY) N:o 1829/2003 5 artiklan 3 kohdan j alakohdan tai 17 artiklan 3 kohdan j alakohdan mukaisesti elintarvike- ja rehunäytteet ja niiden vertailunäytteet yhteisön vertailulaboratoriolle.
                           2.   Jos täyttä validointimenettelyä edellytetään 3 artiklan 2 kohdan mukaisesti, yhteisön vertailulaboratorio ilmoittaa asiasta kirjallisesti hakijalle ja vaatii määrän suorittamista kyseisen säännöksen mukaisesti ennen validointiprosessin neljännen vaiheen (kollaboratiivinen koe) käynnistämistä.
                           3.   Jos yhteisön vertailulaboratorio olettaa, että hakijan ehdottaman havaitsemismenetelmän validointikustannukset ylittävät vähintään 50 prosentilla 3 artiklan 1–4 kohdassa tarkoitettujen maksujen määrän 3 artiklan 6 kohdan mukaisesti, se ilmoittaa kirjallisesti hakijalle lisäkustannusten arvioidun määrän.
                           Jos hakija kuukauden kuluessa ilmoituksen vastaanottamisesta peruuttaa hakemuksensa, sen ei tarvitse suorittaa 3 artiklan 6 kohdassa tarkoitettua lisämaksua.
                           Kun havaitsemismenetelmän validointi on saatu päätökseen, yhteisön vertailulaboratorio ilmoittaa hakijalle kirjallisesti havaitsemismenetelmän validoinnista aiheutuneista tosiasiallisista ja asianmukaisesti perustelluista kustannuksista ja vaatii 3 artiklan 6 kohdan mukaisesti maksettavaksi lankeavan maksun suorittamista.”

                           b)

                           Poistetaan 5 kohta.

                           c)

                           Korvataan7 kohdan ensimmäinen alakohta seuraavasti:
                           ”Hakijan on suoritettava edellä 2 ja 3 kohdassa säädetyt maksut 45 päivän kuluessa ilmoituksen vastaanottamisesta. Validointiprosessin neljättä vaihetta (kollaboratiivinen koe) ei käynnistetä ennen kuin kyseiset maksut on vastaanotettu.”

               6)

               Korvataan 6 artiklan 2 kohta 2 ja 3 kohdalla seuraavasti:
               ”2.   Kansainväliseen kollaboratiiviseen validointikokeeseen osallistuvat kansalliset vertailulaboratoriot on valittava liitteessä II lueteltujen kansallisten vertailulaboratorioiden joukosta satunnaisesti; osallistuvat kansalliset vertailulaboratoriot saavat yhteisön vertailulaboratoriolta 2 400 euroa osallistumiskulujensa kattamiseksi. Kun on kyse 4 artiklan 1 kohdasta, tätä määrää alennetaan oikeassa suhteessa.
               3.   Yhteisön vertailulaboratorion ja validointitutkimukseen osallistuvien liitteessä II lueteltujen kansallisten vertailulaboratorioiden on tehtävä kirjallinen sopimus, jossa määritellään niiden väliset suhteet erityisesti rahoituksen osalta.”

               7)

               Korvataan liitteessä I oleva a alakohta seuraavasti:

                           ”a)

                           oltava akkreditoitu standardin EN ISO/IEC 17025 (Testaus- ja kalibrointilaboratorioiden pätevyys. Yleiset vaatimukset) tai vastaavan kansainvälisen standardin mukaisesti sen varmistamiseksi, että niillä on

                                       —

                                       asiaan soveltuvaa pätevää henkilöstöä, jolla on riittävä koulutus muuntogeenisten organismien ja muuntogeenisten elintarvikkeiden ja rehujen havaitsemiseksi ja tunnistamiseksi käytettävistä analyysimenetelmistä,

                                       —

                                       laitteet, joita tarvitaan vaadittujen analyysien tekemiseen,

                                       —

                                       asianmukainen hallinto,

                                       —

                                       teknisten raporttien tuottamiseen riittävä tietojenkäsittelyvalmius, joka mahdollistaa myös nopean tietojenvaihdon muiden havaitsemismenetelmien testaamiseen ja validointiin osallistuvien laboratorioiden kanssa.

                                 Tämän asetuksen liitteessä II luetellut laboratoriot, joita ei vielä ole akkreditoitu, sallitaan 31 päivään joulukuuta 2014 saakka, jos ne vakuuttavat akkreditointiprosessin olevan käynnissä ja esittävät todisteet teknisestä pätevyydestä yhteisön vertailulaboratoriolle.”

               8)

               Korvataan liite II tämän asetuksen liitteellä.

         2 artikla
   Siirtymätoimenpiteet
   Asetuksen (EY) N:o 1981/2006 maksuja koskevia 3, 4 ja 5 artiklaa sovelletaan edelleen hakijoihin, jotka ennen tämän asetuksen voimaantuloa ovat saaneet kansalliselta toimivaltaiselta viranomaiselta asetuksen (EY) N:o 1829/2003 mukaisen ilmoituksen lupahakemuksen vastaanottamisesta.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 7 päivänä helmikuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 1.

      (2)  EUVL L 368, 23.12.2006, s. 99.

      (3)  EUVL L 157, 8.6.2013, s. 1.

      LIITE

            ”LIITE II

               Yhteisön vertailulaboratoriota havaitsemis- ja tunnistamismenetelmien testaamisessa ja validoinnissa avustavat 6 artiklan 1 kohdassa tarkoitetut kansalliset vertailulaboratoriot

               Belgique/België

                        —

                        Centre wallon de recherches agronomiques (CRA-W),

                        —

                        Institut Scientifique de Santé Publique (ISP) – Wetenschappelijk Instituut Volksgezondheid (WIV),

                        —

                        Instituut voor Landbouw- en Visserijonderzoek (ILVO);

               Bulgaria

                        —

                        Национален цeнтър по обществено здраве и анaлизи (НЦОЗА), София, Сектор ГМО;

               Česká republika

                        —

                        Výzkumný ústav rostlinné výroby, v.v.i. (VÚRV), Praha;

               Danmark

                        —

                        Danmarks Tekniske Universitet, DTU Fødevareinstituttet, Afdeling for Toksikologi og Risikovurdering (1),

                        —

                        Ministeriet for Fødevarer, Landbrug og Fiskeri, Fødevarestyrelsen, Sektion for Plantediagnostik, Ringsted;

               Deutschland

                        —

                        Chemisches und Veterinäruntersuchungsamt (CVUA) Freiburg,

                        —

                        Landwirtschaftliches Technologiezentrum Augustenberg (LTZ),

                        —

                        Bayerisches Landesamt für Gesundheit und Lebensmittelsicherheit (LGL),

                        —

                        Landeslabor Berlin-Brandenburg, Berlin,

                        —

                        Landeslabor Berlin-Brandenburg, Frankfurt/Oder,

                        —

                        Institut für Hygiene und Umwelt der Hansestadt Hamburg,

                        —

                        Landesbetrieb Hessisches Landeslabor – Standort Kassel,

                        —

                        Landesamt für Landwirtschaft, Lebensmittelsicherheit und Fischerei (LALLF) Mecklenburg-Vorpommern,

                        —

                        Niedersächsisches Landesamt für Verbraucherschutz und Lebensmittelsicherheit (LAVES) – Lebensmittel- und Veterinärinstitut Braunschweig/Hannover,

                        —

                        Landesuntersuchungsamt Rheinland-Pfalz – Institut für Lebensmittelchemie Trier,

                        —

                        Landwirtschaftliche Untersuchungs- und Forschungsanstalt (LUFA) Speyer,

                        —

                        Landesamt für Verbraucherschutz – Abteilung D Veterinärmedizinische, mikro- und molekularbiologische Untersuchungen, Saarland,

                        —

                        Staatliche Betriebsgesellschaft für Umwelt und Landwirtschaft, Geschäftsbereich Labore Landwirtschaft, Sachsen,

                        —

                        Landesuntersuchungsanstalt für das Gesundheits- und Veterinärwesen Sachsen (LUA),

                        —

                        Landesamt für Verbraucherschutz Sachsen-Anhalt – Fachbereich Lebensmittelsicherheit,

                        —

                        Landeslabor Schleswig-Holstein,

                        —

                        Thüringer Landesamt für Verbraucherschutz (TLV),

                        —

                        Bundesinstitut für Risikobewertung (BfR),

                        —

                        Bundesamt für Verbraucherschutz und Lebensmittelsicherheit (BVL);

               Eesti

                        —

                        Tallinna Tehnikaülikooli (TTÜ) geenitehnoloogia instituut, DNA analüüsi labor;

               Éire

                        —

                        Food and Environment Research Agency (FERA) Sand Hutton, York;

               Elláda

                        —

                        Ελληνικός Γεωργικός Οργανισμός ’ΔΗΜΗΤΡΑ’, Γενική Διεύθυνση Αγροτικής Έρευνας, Ινστιτούτο Τεχνολογίας Γεωργικών Προϊόντων, Εργαστήριο Γενετικής Ταυτοποίησης, Αθήνα,

                        —

                        Υπουργείο Οικονομικών, Γενική Γραμματεία Δημοσίων Εσόδων, Γενική Διεύθυνση Γενικού Χημείου του Κράτους (ΓΧΚ), Διεύθυνση Τροφίμων; Αθήνα;

               España

                        —

                        Centro Nacional de Alimentación, Agencia Española de Seguridad Alimentaria y Nutrición (CNA-AESAN),

                        —

                        Laboratorio Arbitral Agroalimentario del Ministerio de Agricultura, Alimentación y Medio Ambiente (LAA-MAGRAMA);

               France

                        —

                        Groupement d’Intérêt Public – Groupe d’Etude et de contrôle des Variétés et des Semences (GIP-GEVES),

                        —

                        Laboratoire du Service Commun des Laboratoires (SCL) d’Illkirch-Graffenstaden,

                        —

                        Laboratoire de la Santé des Végétaux (ANSES), Angers;

               Hrvatska

                        —

                        Odsjek za kvantifikaciju GMO i procjenu rizika, Hrvatski zavod za javno zdravstvo;

               Italia

                        —

                        Centro di Ricerca per la Sperimentazione in Agricoltura, Centro di Sperimentazione e Certificazione delle Sementi (CRA-SCS), Sede di Tavazzano – Laboratorio,

                        —

                        Istituto Superiore di Sanità, Dipartimento di Sanità Pubblica Veterinaria e Scurezza Alimentare – Reparto OGM e xenobiotici di origine fungina (ISS-DSPVSA),

                        —

                        Istituto Zooprofilattico Sperimentale delle Regioni Lazio e Toscana, Centro di Referenza Nazionale per la Ricerca di OGM (CROGM);

               Kypros

                        —

                        Γενικό Χημείο του Κράτους (ΓΧΚ);

               Latvija

                        —

                        Pārtikas drošības, dzīvnieku veselības un vides zinātniskais institūts ’BIOR’;

               Lietuva

                        —

                        Nacionalinio maisto ir veterinarijos rizikos vertinimo instituto Molekulinės biologijos ir Genetiškai modifikuotų organizmų tyrimų skyrius;

               Luxembourg

                        —

                        Laboratoire National de Santé (LNS), Division du contrôle des denrées alimentaires;

               Magyarország

                        —

                        Nemzeti Élelmiszerlánc-biztonsági Hivatal (NÉBIH);

               Malta

                        —

                        LGC Limited UK;

               Nederland

                        —

                        RIKILT – Wageningen UR,

                        —

                        Nederlandse Voedsel en Waren Autoriteit (NVWA);

               Österreich

                        —

                        Österreichische Agentur für Gesundheit und Ernährungssicherheit GmbH – Institut für Lebensmittelsicherheit Wien, Abteilung für Molekular- und Mikrobiologie (AGES – MOMI),

                        —

                        Umweltbundesamt GmbH;

               Polska

                        —

                        Instytut Hodowli i Aklimatyzacji Roślin (IHAR); Laboratorium Kontroli Genetycznie Modyfikowanych Organizmów, Błonie,

                        —

                        Instytut Zootechniki – Państwowy Instytut Badawczy, Krajowe Laboratorium Pasz, Lublin,

                        —

                        Państwowy Instytut Weterynaryjny – Państwowy Instytut Badawczy, Puławy,

                        —

                        Regionalne Laboratorium Badań Żywności Genetycznie Modyfikowanej w Tarnobrzegu;

               Portugal

                        —

                        Laboratório de OGM, Instituto Nacional de Investigação Agrária e Veterinária (INIAV), Unidade Estratégica de Investigação e Serviços de Sistemas Agrários e Florestais e Sanidade Vegetal (UEIS-SAFSV);

               România

                        —

                        Laboratorul Național de Referință pentru OMG din alimente și furaje, Institutul de Diagnostic și Sănătate Animală, București;

               Slovenija

                        —

                        Kmetijski inštitut Slovenije (KIS), Ljubljana,

                        —

                        Nacionalni inštitut za biologijo (NIB), Ljubljana;

               Slovensko

                        —

                        Ústredný kontrolný a skúšobný ústav poľnohospodársky, Oddelenie molekulárnej biológie NRL Bratislava,

                        —

                        Štátny veterinárny a potravinový ústav, Dolný Kubín (State Veterinary and Food Institute Dolný Kubín);

               Suomi/Finland

                        —

                        Tullilaboratorio,

                        —

                        Elintarviketurvallisuusvirasto Evira;

               Sverige

                        —

                        Livsmedelsverket (SLV);

               United Kingdom

                        —

                        Food and Environment Research Agency (FERA),

                        —

                        LGC Limited (LGC),

                        —

                        Science and Advice for Scottish Agriculture (SASA)”

         (1)  1. tammikuuta 2014 saakka.


title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta annetun täytäntöönpanoasetuksen (EU) N:o 615/2014 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 9.8.2017,

               Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta annetun täytäntöönpanoasetuksen (EU) N:o 615/2014 muuttamisesta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta annetun asetuksen (EU) N:o 1306/2013
                  1
                ja erityisesti sen 57 artiklan 2 kohdan, 58 artiklan 4 kohdan, 62 artiklan 2 kohdan ja 66 artiklan 4 kohdan,

               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  2
                ja erityisesti sen 31 artiklan,

               sekä katsoo seuraavaa:

               (1)Huhtikuun 1 päivänä 2015 käynnistettyjen kolmevuotisten toimintaohjelmien täytäntöönpanosta saadun kokemuksen perusteella tiettyjä komission täytäntöönpanoasetuksen (EU) N:o 615/2014
                  3
                säännöksiä olisi yksinkertaistettava ja selkeytettävä. Samalla on aiheellista vähentää entisestään toimijoille ja kansallisille viranomaisille aiheutuvaa hallinnollista taakkaa.

               (2)Koska toimintaohjelmien toteuttamisvuosi alkaa 1 päivänä huhtikuuta ja jos hyväksyttyihin toimintaohjelmiin tehdään muutoksia edunsaajaorganisaatioiden yhdistyessä, yhdistyvien edunsaajaorganisaatioiden erillisiä toimintaohjelmia olisi jatkettava rinnakkain sitä toteuttamisvuotta, jona yhdistyminen tapahtui, seuraavan toteuttamisvuoden alkamiseen asti. Samassa yhteydessä olisi muutettava tiettyjä edellytyksiä, joiden perusteella toimintaohjelman toimenpiteisiin voidaan hyväksyä muutoksia, jotta olisi selvää, että kyseiselle alalle kohdennettu määräraha pysyy muuttumattomana.

               (3)Jotta ennakkomaksupyynnöt voitaisiin sovittaa paremmin yhteen edunsaajan maksuvalmiuden kanssa, jäsenvaltioiden pitäisi voida antaa edunsaajaorganisaatioille lupa toimittaa ennakkomaksupyyntöjä kolmevuotisen toimintaohjelman täytäntöönpanon aikana.

               (4)Hyväksytyn toimintaohjelman täytäntöönpanon varmistamiseksi toimintaohjelman hyväksymistä koskevan hakemuksen toimittamisen yhteydessä olisi asetettava vähimmäisvakuus. Sääntöjen, jotka liittyvät ennakkoja koskevien vakuuksien vapauttamiseen ennen toimintaohjelman kunkin toteuttamisvuoden loppua, pitäisi olla joustavat ja yhdenmukaiset EU-rahoitusta koskevien sääntöjen kanssa.

               (5)Koska maksupyyntöä koskevien tiukkojen määräaikojen päätavoitteena on vuosittaisen talousarviosyklin noudattaminen, jäsenvaltioilla pitäisi olla enemmän joustovaraa maksupyyntöjen esittämistä koskevien määräaikojen asettamisessa, kunhan jäsenvaltiot suorittavat maksut sen kalenterivuoden lokakuun 15 päivään  mennessä, jona toimintaohjelman toteuttamisvuosi päättyy.

               (6)Maksuvalmiusongelmien välttämiseksi olisi säädettävä jo aiheutuneiden kustannusten korvaamista koskevasta osittaismaksujärjestelmästä kutakin toimintaohjelman toteuttamisvuotta varten.

               (7)Yksinkertaistamisen vuoksi tuensaajien hyväksymisedellytysten noudattaminen olisi voitava todistaa pelkkien asiakirjojen perusteella.

               (8)Lisäksi tiettyjen tietojen ilmoittamista komissiolle koskevat määräajat ja viittaukset täytäntöönpanoasetuksen (EU) N:o 615/2014 tiettyihin säännöksiin olisi ilmaistava selkeämmin.

               (9)Sen vuoksi täytäntöönpanoasetusta (EU) N:o 615/2014 olisi muutettava.

               (10)Ennen 1 päivää huhtikuuta 2018 hyväksyttyihin toimintaohjelmiin olisi niiden päättymiseen asti sovellettava täytäntöönpanoasetuksen (EU) N:o 615/2014 säännöksiä, jotka olivat voimassa, kun toimintaohjelmat hyväksyttiin.

               (11)Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) N:o 615/2014 seuraavasti:

               1)Muutetaan 2 artikla seuraavasti:

               a)Korvataan 3 kohdan ensimmäinen alakohta seuraavasti:

               ”Jos yhdistyneillä toimijaorganisaatioilla oli ennen erilliset toimintaohjelmansa, niiden on jatkettava kyseisiä ohjelmia rinnakkain ja erillisinä yhdistymistä seuraavan vuoden 31 päivään maaliskuuta asti.”;

               b)Korvataan 6 kohdan c ja d alakohta seuraavasti:

               ”c)delegoidun asetuksen (EU) N:o 611/2014 3 artiklan 1 kohdassa tarkoitetulle asianomaiselle alalle myönnetyt määrärahat pysyvät samoina;

               d)määrärahojen siirrot kyseisestä toimenpiteestä toisiin toimenpiteisiin asianomaisella alalla ovat enintään 40 000 euroa.”;

               2)Korvataan 3 ja 4 artikla seuraavasti:

               ”3 artikla

               Ennakkomaksut

               1. Tuensaajaorganisaatio voi toimittaa ennakkomaksupyynnön jäsenvaltion vahvistamaan määräaikaan mennessä.

               2. Toimintaohjelman tietyn toteuttamisvuoden osalta maksettavan kokonaisennakon määrä on enintään 90 prosenttia kyseiselle toimintaohjelmalle alunperin vahvistetusta tuen määrästä.

               3. Jäsenvaltiot voivat määrätä ennakkojen vähimmäismäärät ja ennakkomaksujen määräajat.

               4 artikla

               Asetettavat vakuudet

               1. Delegoidun asetuksen (EU) N:o 611/2014 7 artiklan 3 kohdan g alakohdassa tarkoitettu vakuus on vähintään 10 prosenttia haetusta unionin rahoitusosuudesta.

               2. Edellä 3 artiklassa tarkoitetut ennakot maksetaan komission delegoidun asetuksen (EU) N:o 907/2014* IV luvun mukaista vakuutta vastaan. Kyseisen vakuuden määrä on 110 prosenttia ennakon määrästä.

               3. Ennen jäsenvaltion vahvistettavaksi jäävää määräaikaa ja viimeistään ennen toimintaohjelman kunkin toteuttamisvuoden päättymistä, edunsaajaorganisaatiot voivat pyytää asianomaiselta jäsenvaltiolta 2 kohdassa tarkoitetun vakuuden vapauttamista. Jäljempänä 5 artiklan 2 kohdan b ja c alakohdassa tarkoitettujen asiakirjojen lisäksi pyynnössä on oltava yksityiskohtainen kuvaus toteutetuista toimintaohjelman vaiheista eriteltyinä alojen ja toimenpiteiden mukaan delegoidun asetuksen (EU) N:o 611/2014 3 artiklan mukaisesti. Jäsenvaltioiden on tarkistettava asiakirjat ja vapautettava asianomaista menoa koskeva vakuus viimeistään pyynnön jättämistä seuraavan toisen kuukauden aikana.

               ----------------------

               * Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).”;

               3)Muutetaan 5 artikla seuraavasti:

               a)Korvataan 1 kohta seuraavasti:

               ”1.
                     Jotta tuensaajaorganisaatiolle voidaan maksaa asetuksen (EU) N:o 1308/2013 29 artiklan 2 kohdan mukainen unionin rahoitusosuus, sen on jätettävä jäsenvaltion maksajavirastolle maksupyyntö sinä kalenterivuonna, jona toimintaohjelman toteuttamisvuosi päättyy ja viimeistään jäsenvaltion vahvistamaan, 5 kohdan vaatimukset täyttävään määräaikaan mennessä.

               Jäsenvaltion maksajavirasto voi maksaa tuensaajaorganisaatioille kutakin toimintaohjelman toteuttamisvuotta vastaavan unionin rahoitusosuuden jäännöksen varmistettuaan 9 artiklassa tarkoitetun vuosikertomuksen tai 7 artiklassa tarkoitetun tarkastuskertomuksen perusteella, että 3 artiklan 3 kohdassa tarkoitettuihin ennakkoeriin liittyvät toimenpiteet on tosiasiallisesti toteutettu.”;

               b)Korvataan 5 kohdan ensimmäinen virke seuraavasti:

               ”Jäsenvaltion on todisteet tutkittuaan ja 6 artiklassa tarkoitetut tarkastukset tehtyään maksettava EU:n rahoitusosuus ja vapautettava 4 artiklan 2 kohdassa tarkoitettu vakuus viimeistään sen vuoden lokakuun 15 päivänä, jona toimintaohjelman toteuttamisvuosi päättyy.”;

               4)Lisätään 5 a artikla seuraavasti:

               ”5 a artikla

               Osittaiset maksut

               1.
                     Jäsenvaltiot voivat sallia, että edunsaajaorganisaatiot pyytävät toimintaohjelmassa jo käytettyjä määriä vastaavan tukiosan maksamista.

               2.
                     Edellä 1 kohdassa tarkoitetut pyynnöt voidaan esittää milloin tahansa mutta kuitenkin enintään kahdesti kunkin toimintaohjelman toteuttamisvuoden aikana. Jäljempänä 5 artiklan 2 kohdan b ja c alakohdassa tarkoitettujen asiakirjojen lisäksi pyynnössä on oltava yksityiskohtainen kuvaus toteutetuista toimintaohjelman vaiheista eriteltyinä alojen ja toimenpiteiden mukaan delegoidun asetuksen (EU) N:o 611/2014 3 artiklan mukaisesti.

               3.
                     Edellä 1 kohdassa tarkoitettuihin pyyntöihin liittyvät maksut eivät saa ylittää 80:tä prosenttia siitä tuen osasta, joka vastaa toimintaohjelmassa kyseisellä ajanjaksolla jo käytettyjä määriä. Jäsenvaltiot voivat asettaa osittaisten maksujen vähimmäismäärän ja pyyntöjen toimittamisen määräajat.”;

               5)Lisätään 6 artiklaan 6 kohta seuraavasti:

               ”6.
                     Jäsenvaltiot voivat todistaa 1 kohdan a alakohdassa tarkoitetun tuensaajien hyväksymisedellytysten noudattamisen pelkkien asiakirjojen perusteella.”;

               6)Muutetaan 10 artikla seuraavasti:

               a) Muutetaan 1 kohta seuraavasti:

               i)Korvataan johdantolause seuraavasti:

               ”Toimivaltaisten viranomaisten on viimeistään 31 päivänä tammikuuta ennen uuden kolmivuotisen toimintaohjelman alkamista annettava komissiolle tiedoksi tämän asetuksen täytäntöönpanoa koskevat kansalliset toimenpiteet ja erityisesti toimenpiteet, jotka liittyvät”;

               ii)Korvataan c ja d alakohta seuraavasti:

               ”c)delegoidun asetuksen (EU) N:o 611/2014 5 artiklassa tarkoitetuille tietyille toiminta-aloille kohdennettuun unionin rahoituksen vähimmäismäärään, mainitun delegoidun asetuksen 6 artiklan 1 kohdan a alakohdassa tarkoitettuihin oliivialan suuntauksiin ja painopisteisiin  6 artiklan 1 kohdan a alakohdassa tarkoitettuihin oliivialan suuntauksiin ja painopisteisiin sekä kyseisen delegoidun asetuksen 7 artiklan 1 kohdan f alakohdassa tarkoitettuihin määrä- ja laatuindikaattoreihin;

               d)tämän asetuksen 5 artiklan 1 kohdassa ja 5 a artiklan 3 kohdassa tarkoitettuihin määräaikoihin;”;

               b)Korvataan 3 kohdan johdantokappale seuraavasti:

               ”Toimivaltaisten viranomaisten on toimitettava komissiolle viimeistään toimintaohjelman kutakin toteuttamisvuotta seuraavan vuoden lokakuun 20 päivänä  tämän asetuksen täytäntöönpanosta kertomus, jossa on vähintään seuraavat tiedot:”.

               2 artikla

               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 1 päivästä huhtikuuta 2018 lähtien alkaviin toimintaohjelmiin ja niiden hyväksymismenettelyihin.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 9.8.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 549.

                     (2)

                     EUVL L 347, 20.12.2013, s. 671

                  .

                     (3)
                  Komission täytäntöönpanoasetus (EU) N:o 615/2014, annettu 6 päivänä kesäkuuta 2014 , Euroopan parlamentin ja neuvoston asetuksen (EU) N:o 1306/2013 ja Euroopan parlamentin ja neuvoston asetuksen (EU) N:o 1308/2013 muuttamisesta oliiviöljyn ja syötäväksi tarkoitettujen oliivien alojen tukemista koskevien toimintaohjelmien osalta (

                     EUVL L 168, 7.6.2014, s. 95

                  ).


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) 2016/1240 muuttamisesta siltä osin kuin on kyse interventiovarastojen poistamisesta vähävaraisimmille henkilöille suunnatussa elintarvikkeiden jakeluohjelmassa

text:
               KOMISSION TÄYTÄNTÖÖNPANOASETUS (EU) …/…,

               annettu 16.8.2017,

               täytäntöönpanoasetuksen (EU) 2016/1240 muuttamisesta siltä osin kuin on kyse interventiovarastojen poistamisesta vähävaraisimmille henkilöille suunnatussa elintarvikkeiden jakeluohjelmassa

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013
                  1
                ja erityisesti sen 20 artiklan ensimmäisen kohdan i alakohdan,

               sekä katsoo seuraavaa:

               (1)Asetuksen (EU) N:o 1308/2013 16 artiklan 2 kohdan mukaan julkisessa interventiossa ostetut tuotteet, jäljempänä ’interventiotuotteet”, voidaan poistaa asettamalla ne käytettäviksi asiaankuuluvissa unionin säädöksissä tarkoitetuille unionin vähävaraisimmille henkilöille suunnatussa elintarvikkeiden jakeluohjelmassa, jäljempänä ’ohjelma’.

               (2)Euroopan parlamentin ja neuvoston asetuksen (EU) N:o 223/2014
                  2
                23 artiklan 4 kohdan mukaan unionin vähävaraisimmille jaettavat elintarvikkeet voivat olla peräisin interventiotuotteiden käytöstä, käsittelemisestä tai myynnistä, edellyttäen, että tämä on taloudellisesti suotuisin vaihtoehto eikä se viivytä kohtuuttomasti elintarvikkeiden toimittamista.

               (3)Vaikka komission delegoitu asetus (EU) 2016/1238
                  3
                sisältää säännöksiä, jotka koskevat vakuuden asettamista jätettäessä tarjous interventiotuotteiden poistamiseksi ohjelmassa, komission täytäntöönpanoasetus (EU) 2016/1240
                  4
                ei sisällä yksityiskohtaisia sääntöjä menettelyistä, jotka koskevat ohjelmassa käytettäviksi asetettuja tuotteita.

               (4)Kun interventiotuotteita on saatavilla ja näiden tuotteiden poistaminen on mahdollista vallitsevissa markkinaolosuhteissa, komissiolla olisi oltava mahdollisuus päättää kyseisten tuotteiden asettamisesta käytettäviksi ohjelmassa. Tätä tarkoitusta varten komission olisi vahvistettava käytettäväksi asetettava määrä, ja niiden jäsenvaltioiden, jotka haluavat saada osan käytettäväksi asetetusta määrästä, olisi esitettävä asiaa koskeva pyyntö.

               (5)Jos pyydetty kokonaismäärä ylittää käytettävissä olevan kokonaismäärän, tuotteet olisi jaettava suhteessa pyydettyihin määriin. Tämän jälkeen käytettävissä olevien erien jakaminen jäsenvaltioiden kesken olisi toteutettava komission määrittämien, tuotteiden sijaintipaikkaa koskevien kriteerien perusteella.

               (6)Interventiotuotteet voivat olla luonteeltaan erilaisia ja niillä voi olla erilaisia ominaisuuksia, ja sen vuoksi tarkoituksenmukaisin ja tehokkain tapaa poistaa ne ohjelmassa voi vaihdella. Sen vuoksi on tarpeen vahvistaa asiaankuuluvat menettelysäännöt, mukaan lukien tietyt määräajat.

               (7)Interventiotuotteiden käytön tai käsittelemisen lisäksi yhtenä tehokkaana vaihtoehtona on, että jäsenvaltiot, joille on myönnetty osa ohjelmassa käytettäväksi asetetusta määrästä, myyvät tuotteet järjestämiensä tarjouskilpailujen kautta. Olisi vahvistettava tällaisten tarjouskilpailujen kautta tapahtuvaa myyntiä koskevat erityiset säännöt.  Jotta vältettäisiin riski, että asianomaisia markkinoita häiritään tarjouskilpailujen kautta tapahtuvalla myynnillä, on aiheellista vahvistaa vähimmäishinta, jonka alittavia tarjouksia ei voida hyväksyä.

               (8)Sen vuoksi täytäntöönpanoasetusta (EU) 2016/1240 olisi muutettava.

               (9)Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) 2016/1240 seuraavasti:

               1)Lisätään II osastoon IV luku seuraavasti:

               ”IV luku

               Interventiosta peräisin olevien tuotteiden poistaminen unionin vähävaraisimmille henkilöille suunnatussa elintarvikkeiden jakeluohjelmassa

               38 a artikla

               Interventiosta peräisin olevien tuotteiden asettaminen käytettäviksi ohjelmassa

               1.Komissio voi asetuksen (EU) N:o 1308/2013 229 artiklan 2 kohdassa tarkoitetun menettelyn mukaisesti hyväksytyllä täytäntöönpanoasetuksella asettaa interventiotuotteita käytettäviksi kyseisen asetuksen 16 artiklan 2 kohdassa tarkoitetussa unionin vähävaraisimmille henkilöille suunnatussa elintarvikkeiden jakeluohjelmassa, jäljempänä ’ohjelma’.

               2.Edellä 1 kohdassa tarkoitetun täytäntöönpanoasetuksen on sisällettävä erityisesti seuraavat tiedot:

               (a)ohjelmassa käytettäviksi asetettavien tuotteiden laji ja määrä;

               (b)ohjelmassa käytettäviksi asetettavien tuotteiden sijaintipaikka sekä kriteerit käytettävissä olevien erien jakamiselle asianomaisten jäsenvaltioiden kesken niiden sijaintipaikan perusteella;

               (c)tapa, jolla tuotteet on poistettava Euroopan parlamentin ja neuvoston asetuksen (EU) N:o 223/2014* 23 artiklan 4 kohdan toisen alakohdan mukaisesti (suora käyttö, käsitteleminen tai myynti), jotta ne olisivat käytettävissä ohjelmassa tavalla, joka on taloudellisesti suotuisin vaihtoehto, kun otetaan huomioon tuotteiden luonne ja ominaisuudet;

               (d)jos tuotteet on tarkoitus myydä tämän asetuksen 38 b artiklan mukaisesti, delegoidun asetuksen (EU) 2016/1238 4 artiklan a alakohdan mukaisesti asetettavan vakuuden määrä sekä hinta, jonka alittavaan hintaan tuotteita ei saa myydä.

               3.Jäsenvaltiot, jotka ovat kiinnostuneita saamaan 2 kohdan a alakohdassa tarkoitetun määrän tai sen osan, on esitettävä komissiolle asiaa koskeva pyyntö 10 työpäivän kuluessa 1 kohdassa tarkoitetun täytäntöönpanoasetuksen julkaisemisesta. Pyynnössä on mainittava pyydettävän tuotteen laji ja määrä (ilmaistuna tonneina). Jäsenvaltion pyytämä määrä ei saa ylittää 2 kohdan a alakohdassa tarkoitettua määrää.

               4.Kahdenkymmenen työpäivän kuluessa 1 kohdassa tarkoitetun täytäntöönpanoasetuksen julkaisemisesta komissio hyväksyy ilman asetuksen (EU) N:o 1308/2013 229 artiklan 2 tai 3 kohdassa tarkoitetun menettelyn soveltamista täytäntöönpanoasetuksen, jolla se

               a)vahvistaa kullekin pyynnön esittäneelle jäsenvaltiolle myönnettävän määrän;

               b) ilmoittaa asianomaisille jäsenvaltioille 2 kohdan b alakohdassa tarkoitettujen kriteerien mukaisesti jaettujen käytettävissä olevien erien sijaintipaikan.

               Jos ensimmäisen alakohdan a alakohtaa sovellettaessa jäsenvaltioiden pyytämä kokonaismäärä ylittää 2 kohdan a alakohdassa tarkoitetun määrän, asianomaisille jäsenvaltioille myönnetään määrä, joka on suhteutettu niiden pyytämään määrään.

               5. Jos jäsenvaltiolle myönnetty määrä on 50 prosenttia pienempi kuin pyydetty määrä, jäsenvaltio voi luopua sille myönnetystä määrästä ilmoittamalla päätöksestään komissiolle 10 työpäivän kuluessa sen täytäntöönpanoasetuksen julkaisemisesta, jolla tuotteet myönnettiin. Nämä tuotteet eivät ole enää käytettävissä ohjelmassa kyseisen täytäntöönpanoasetuksen säännösten mukaisesti.

               38 b artikla

               Ohjelmassa käytettäviksi asetettujen interventiotuotteiden myynti

               1.Jos 38 a artiklan 1 kohdassa tarkoitetussa täytäntöönpanoasetuksessa säädetään, että ohjelmassa käytettäviksi asetetut tuotteet on poistettava myymällä, sovelletaan tämän artiklan 2–7 kohtaa.

               2.Maksajaviraston siinä jäsenvaltiossa, jolle on myönnetty tuotteita 38 a artiklan 4 kohdan mukaisesti, on 40 työpäivän kuluessa sen täytäntöönpanoasetuksen julkaisemisesta, jolla tuotteet myönnettiin, aloitettava tarjouskilpailumenettely kyseisten tuotteiden myymiseksi.

               Jos jäsenvaltiolle on myönnetty toisen jäsenvaltion maksajaviraston hallussaan pitämiä tuotteita, tuotteita hallussaan pitävän maksajaviraston on toimitettava 29 artiklan 2 kohdan d–g alakohdassa tarkoitetut tiedot tuotteet myyvälle maksajavirastolle 10 työpäivän kuluessa sen täytäntöönpanoasetuksen julkaisemisesta, jolla tuotteet myönnettiin.

               3.Jos maksajavirasto siinä jäsenvaltiossa, jolle on myönnetty toisen jäsenvaltion maksajaviraston hallussaan pitämiä tuotteita, myy kyseiset tuotteet tai osan niistä, tuotteet myyvän maksajaviraston on maksettava niitä hallussaan pitävälle maksajavirastolle asetuksen (EU) N:o 1308/2013 16 artiklan 2 kohdassa tarkoitettu kirjanpitoarvo. Maksu on suoritettava 4 työpäivän kuluessa siitä, kun toimijalta on saatu sen tarjousta vastaava summa. Tuotteita hallussaan pitävän maksajaviraston on annettava tämän asetuksen 37 artiklassa tarkoitettu poistomääräys 5 työpäivän kuluessa siitä, kun se on saanut maksun tuotteet myyvältä maksajavirastolta.

               4.Tuotteet myyvän maksajaviraston on 10 työpäivän kuluessa siitä, kun toimijalta on saatu sen tarjousta vastaava summa, siirrettävä tuotteiden myyntihinnan ja kirjanpitoarvon erotus kerrottuna myydyllä määrällä elimelle, jolle komissio suorittaa maksut asetuksen (EU) N:o 223/2014 nojalla. Siirretty määrä on käytettävä vähävaraisimmille henkilöille suunnatun elintarvikkeiden oston ja jakelun rahoitukseen toimintaohjelmassa jo käytettävissä olevien määrärahojen lisäksi.

               5.Kaikista tuotteiden myyntiin liittyvistä hallinnollisista kuluista vastaa tuotteet myyvä maksajavirasto.

               6.Maksajaviraston tämän artiklan 2 kohdan mukaisesti aloittamaan tarjouskilpailumenettelyyn sovelletaan delegoidun asetuksen (EU) 2016/1238 II lukua ja tämän asetuksen II osaston III lukua, lukuun ottamatta tämän asetuksen 28 artiklan 2 kohtaa, 29 artiklan 2 kohdan b alakohtaa, 30 artiklan 1 kohdan a ja e alakohtaa, 31 artiklaa, 32 artiklan 2 kohtaa, 33 artiklan 2 kohdan toista alakohtaa ja 36 artiklaa. Edellä olevaa 32 artiklan 1 kohtaa ja 33 artiklan 3 kohtaa sovelletaan soveltuvin osin asiaa koskevaan jäsenvaltion päätökseen. Edellä olevaa 30 artiklan 1 kohdan g alakohtaa sovellettaessa myynnin aloittamisesta annetussa täytäntöönpanoasetuksessa säädettyä vakuutta on pidettävä 38 a artiklan 1 kohdassa tarkoitetussa täytäntöönpanoasetuksessa säädettynä vakuutena.

               7.Jos jäsenvaltiolle myönnettyjä tuotteita tai osaa niistä ei ole myyty 5 kuukauden kuluessa sen täytäntöönpanoasetuksen julkaisemisesta, jolla tuotteet myönnettiin, kyseiset tuotteet eivät ole enää käytettävissä kyseisen täytäntöönpanoasetuksen säännösten mukaisesti.

               ---------------

                  * Euroopan parlamentin ja neuvoston asetus (EU) N:o 223/2014, annettu 11 päivänä maaliskuuta 2014, vähävaraisimmille suunnatun eurooppalaisen avun rahastosta (EUVL L 72, 12.3.2014, s. 1).”

               2)Korvataan 65 artiklan 1 kohdan d alakohdan ii alakohta seuraavasti:

               ”ii) tiedot, jotka koskevat tuotteiden poistamista vähävaraisimmille henkilöille suunnatussa elintarvikkeiden jakeluohjelmassa, mukaan lukien kyseessä oleva summa (myyntihinnan ja kirjanpitoarvon erotus) ja ajankohta, jona summa tämän asetuksen 38 b artiklan 4 kohdan mukaisesti siirretään elimelle, jolle komissio suorittaa maksut asetuksen (EU) N:o 223/2014 nojalla.”

               2 artikla

               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 16.8.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 671.

                     (2)
                  Euroopan parlamentin ja neuvoston asetus (EU) N:o 223/2014, annettu 11 päivänä maaliskuuta 2014, vähävaraisimmille suunnatun eurooppalaisen avun rahastosta (EUVL L 72, 12.3.2014, s. 1).

                     (3)
                  Komission delegoitu asetus (EU) 2016/1238, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä julkisen intervention ja yksityisen varastoinnin tuen osalta (EUVL L 206, 30.7.2016, s. 15).

                     (4)
                  Komission täytäntöönpanoasetus (EU) 2016/1240, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta (EUVL L 206, 30.7.2016, s. 71).